CELEX: 32021D0814
Language: ro
Date: 2021-05-20 00:00:00
Title: Decizia (PESC) 2021/814 a Consiliului din 20 mai 2021 de modificare a Deciziei (PESC) 2017/915 privind activitățile Uniunii de informare în sprijinul punerii în aplicare a Tratatului privind comerțul cu arme

21.5.2021   
               
               
                  RO
               
               
                  Jurnalul Oficial al Uniunii Europene
               
               
                  L 180/151
               
            
         DECIZIA (PESC) 2021/814 A CONSILIULUI
         din 20 mai 2021
         de modificare a Deciziei (PESC) 2017/915 privind activitățile Uniunii de informare în sprijinul punerii în aplicare a Tratatului privind comerțul cu arme
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 28 alineatul (1) și articolul 31 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 29 mai 2017, Consiliul a adoptat Decizia (PESC) 2017/915 (1).
                  
               
                     (2)
                  
                  
                     La 30 iulie 2020, Consiliul a adoptat Decizia (PESC) 2020/1134 (2) de modificare a Deciziei (PESC) 2017/915 și de prelungire a perioadei de punere în aplicare pentru activitățile menționate la articolul 1 din respectiva decizie până la 30 iunie 2021.
                  
               
                     (3)
                  
                  
                     La 31 martie 2021 și, respectiv, la 6 aprilie 2021, Bundesamt für Wirtschaft und Ausfuhrkontrolle și Expertise France, în calitatea lor de agenții de implementare, au solicitat autorizarea Uniunii de a prelungi pentru a doua oară punerea în aplicare a Deciziei (PESC) 2017/915 a Consiliului, până la 31 ianuarie 2022, din cauza provocărilor persistente generate de pandemia de COVID-19.
                  
               
                     (4)
                  
                  
                     Continuarea activităților menționate la articolul 1 din Decizia (PESC) 2017/915 nu are nicio implicație în ceea ce privește resursele financiare până la 31 ianuarie 2022,
                  
               ADOPTĂ PREZENTA DECIZIE:
         
            Articolul 1
            Articolul 5 din Decizia (PESC) 2017/915 se înlocuiește cu următorul text:
            
               
                  „Articolul 5
                  Prezenta decizie intră în vigoare la data adoptării.
                  Aceasta expiră la 31 ianuarie 2022.”
               
            
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 20 mai 2021.
            
               
                  Pentru Consiliu
               
               
                  Președintele
               
               A. SANTOS SILVA
            
         
         
            (1)  Decizia (PESC) 2017/915 a Consiliului din 29 mai 2017 privind activitățile Uniunii de informare în sprijinul punerii în aplicare a Tratatului privind comerțul cu arme (JO L 139, 30.5.2017, p. 38).
         
            (2)  Decizia (PESC) 2020/1134 a Consiliului din 30 iulie 2020 de modificare a Deciziei (PESC) 2017/915 privind activitățile Uniunii de informare în sprijinul punerii în aplicare a Tratatului privind comerțul cu arme (JO L 247, 31.7.2020, p. 24).